Ο δείκτης ευπάθειας (frailty) στην επιλογή της βέλτιστης αγγειακής προσπέλασης για την αιμοκάθαρση
Creators: name: Ιντζεβίδου, Ελένη Στεργίου
Publisher: name: Aristotle University of Thessaloniki
Year: 2023
Subjects: Ευπάθεια
Αγγειακή προσπέλαση
Αιμοκάθαρση
Frailty
Vascular access
Hemodialysis

description: Η ευπάθεια είναι ένα γηριατρικό σύνδρομο που χαρακτηρίζεται από μειωμένα αποθέματα και μειωμένη αντίσταση σε στρεσογόνους παράγοντες. Οι ηλικιωμένοι ασθενείς γίνονται ευάλωτοι και επιρρεπείς με δυσμενείς επιπτώσεις για την υγεία τους και λειτουργικούς περιορισμούς. Παρά την υψηλή επίπτωση της ευπάθειας στους αιμοκαθαιρόμενους ασθενείς, δεν έχει πλήρως μελετηθεί αν η ευπάθεια σχετίζεται με τη δυσλειτουργία και τις επιπλοκές της αγγειακής προσπέλασης. Ασθενείς και μέθοδοι: Μελετήθηκαν 67 ασθενείς υπό αιμοκάθαρση και υπολογίστηκε η ευπάθεια με 6 διαφορετικά εργαλεία καθώς και ο σφυροβραχιόνιος δείκτης και η δύναμη λαβής. Επίσης καταγράφηκαν από το ιστορικό των ασθενών οι παρούσες αγγειακές προσπελάσεις, οι προσπελάσεις έναρξης αιμοκάθαρσης, οι δυσλειτουργίες-επιπλοκές καθώς και η μέση διάρκεια ζωής των αγγειακών προσπελάσεων. Τέλος, καταγράφηκαν από τον εργαστηριακό έλεγχο των ασθενών οι τιμές αιμοσφαιρίνης, αλβουμίνης, C-αντιδρώσας πρωτείνης, χοληστερίνης και υπολογίστηκε από τις τιμές ουρίας πριν και μετά τη συνεδρία αιμοκάθαρσης η επάρκεια κάθαρσης. Η αγγειακή προσπέλαση έναρξης αιμοκάθαρσης παρουσιάζει στατιστικά σημαντικές διαφορές σε ευπαθείς και δυνατούς ασθενείς, με τους πιο ευπαθείς να ξεκινούν αιμοκάθαρση με κεντρικό φλεβικό καθετήρα. Επίσης, ο σφυροβραχιόνιος δείκτης σχετίζεται με την παρούσα αγγειακή προσπέλαση. Από τους ασθενείς με φυσιολογικό σφυροβραχιόνιο δείκτη, φέρουν φίστουλα ή μόσχευμα το 68,18%, ενώ με παθολογικό σφυροβραχιόνιο δείκτη 60,87% φέρουν μόνιμο καθετήρα. Οσο αναφορά το νούμερο αγγειακών προσπελάσεων, τη μέση διάρκεια ζωής των προσπελάσεων αλλά και τις πρώιμες επιπλοκές-δυσλειτουργίες (εντός 3μήνου) σε σχέση με την ευπάθεια, δεν βρέθηκαν στατιστικά σημαντικές διαφορές. O δείκτης ευπάθειας μπορεί να χρησιμοποιηθεί ως εργαλείο για την επιλογή αγγειακής προσπέλασης στους ασθενείς υπό αιμοκάθαρση. Πρέπει να γίνουν περαιτέρω μελέτες σε μεγαλύτερο αριθμό ασθενών καθώς και να προσδιοριστεί ένα εύχρηστο και αξιόπιστο εργαλείο προσδιορισμού ευπάθειας κατάλληλο για την επιλογή αγγειακής προσπέλασης στην αιμοκάθαρση.
description: Frailty is a geriatric syndrome characterized by increased vulnerability to stressors. The elderly become vulnerable and susceptible to adverse outcomes for their health and to functional restrictions. Despite the high prevalence of frailty in hemodialysis patients, there is paucity of work investigating the relationship between frailty and vascular access failure. 67 patients in hemodialysis participated to the study. Frailty was assessed with 6 different scores and ABI and hand grip were also estimated. The current vascular access, the first vascular access, the vascular access failures and the mean duration of the vascular accesses were also recorded. Finally, the levels of the hemoglobin, serum albumin, C reactive protein, cholesterol were measured for all patients and the hemodialysis adequacy was calculated from the levels of urea before and after the hemodialysis session. The first vascular access of HD presents statistically significant relation between frail and robust patients that start hemodialysis with central venus catheter and AVF-AVG respectively. ABI presented a statistically significant relationship with the current vascular access. 68,18% of the patients with normal ABI have AVF-AVG and 60,87% of patients with abnormal ABI have tunneled CVC). In addition, the number of vascular accesses per patient, the mean duration of the accesses and the premature failures (3 months after creation) don’t present statistically significant relation with frailty. The frailty score could be used as a tool for the selection of vascular access in hemodialysis patients. Further studies, in a larger number of patients, are required to define a reliable and easy to use frailty tool, which is best suited to dialysis access selection.